Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: Törvénykönyvérõl szóló 1992. évi XXII. törvény 92. § (1) bekezdése szerint „[a] felmondási idõ legalább harminc nap,
Paragraph Index: 3262

Törvénykönyvérõl szóló 1992. évi XXII. törvény 92. § (1) bekezdése szerint „[a] felmondási idõ legalább harminc nap, az egy évet azonban nem haladhatja meg, ettõl érvényesen eltérni nem lehet”. A népszavazásra feltenni kívánt kérdés a hatályos jogi szabályozással megegyezõ szabályozás kialakítását célozza, és azt sugallja a választópolgárnak, hogy „igen” szavazatával a fennálló jogszabályi helyzet megváltoztatására szavaz, valójában azonban a mai jogi szabályozást erõsítené meg, a „nem” válasz pedig értelmetlen lenne. Mindezekre tekintettel az OVB – hivatkozással az Nsztv. 10. § c) pontjára és 13. § (1) bekezdésére – a kérdés hitelesítését megtagadta. A kifogástevõ álláspontja szerint az OVBh. nem megalapozott, mert a kérdés mind a jogalkotói, mind a választópolgári egyértelmûség kritériumának megfelel. Kifejti, hogy a választópolgári egyértelmûségnek önmagában a kérdés tekintetében kell fennállnia, nem pedig a hatályos jogszabályokkal való összefüggésben; emellett a jogalkotói egyértelmûség követelményét is teljesíti a kérdés. Az „igen” válaszok többsége esetén az Országgyûlést jogalkotási kötelezettség terheli, ha a munkáltatói rendes felmondás esetén a felmondási idõ nem éri el a harminc napot, és az ezzel ellentétes jogalkotástól való tartózkodásra köteles, ha a munkáltatói rendes felmondás esetén a felmondási idõ legalább harminc nap. A kifogástevõ a fenti indokok alapján kérte az OVBh. megsemmisítését és az OVB új eljárásra utasítását az Alkotmánybíróságtól. a kifogást 2011. július 8-án – a törvényi határidõn belül – terjesztették elõ az OVB-nél. II. A kifogás nem megalapozott.

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes